KËRKESË
Nr. 256/5, datë 4.3.2024

PËR SHPRONËSIM PUBLIK

Agjencia Shtetërore për Shpronësim shpall kërkesën nr. 692/22 prot., datë 30.10.2023, protokolluar në Agjencinë Shtetërore për Shpronësimin me shkresën me nr. 892 prot., datë 31.10.2023, për disa shtesa dhe ndryshime në VKM nr. 535, datë 13.9.2023, “Për shpronësimin, për interes publik, të pronarit të pasurisë së paluajtshme, pronë private, që preket nga realizimi i projektit ‘Impianti i trajtimit të ujërave të ndotura Himarë dhe largimi i ujërave të trajtuara në det për Itun Himarë’”. Subjekti kërkues i këtij projekti është Bashkia Himarë.
[bookmark: OLE_LINK1][bookmark: OLE_LINK2]Me anë të këtij publikimi kërkojmë të vëmë në dijeni personat e prekur nga ky shpronësim për interes publik, për pasuritë e paluajtshme, pronë private, të cilat do të kompensohen sipas vlerësimit paraprak të llogaritur, për pasuritë e llojit “truall” dhe “ndërtesë” referuar dispozitave të Marrëveshjes së Huas datë 3.6.2019, të lidhur ndërmjet Republikës së Shqipërisë dhe Qeverisë së Republikës Federale të Gjermanisë për programin për furnizimin me ujë të zonave rurale IV, të miratuar me ligjin nr. 49/2019, “Për ratifikimin e marrëveshjes së Huas ndërmjet Republikës së Shqipërisë përfaqësuar nga Ministria e Financave dhe Ekonomisë (Huamarrësi), Fondit Shqiptar të Zhvillimit, Agjencia e zbatimit të projektit dhe KfW Frankfurt am Main (KfW), për programin e furnizimit me ujë, të zonave rurale IV.	
Personat që preken nga ky projekt, të cilët kanë emrin në tabelën e publikuar dhe personat të cilët preken, por nuk figurojnë në listë, jo më vonë se 15 (pesëmbëdhjetë) ditë nga publikimi në Fletoren Zyrtare, kanë të drejtë të paraqesin pretendimet e tyre, të shoqëruara me dokumentacionin përkatës, si edhe të shprehen nëse janë dakord me të dhënat e publikuara për përfundimin e procedurave të shpronësimit, në Bashkinë Himarë, si dhe në Agjencinë Shtetërore për Shpronësim. 
 Vlera totale paraprake e shpronësimit është 8,264,987.3 (tetë milionë e dyqind e gjashtëdhjetë e katër mijë e nëntëqind e tetëdhjetë e shtatë pikë tre) lekë.

LISTA PARAPRAKE E PRONARËVE QË PREKEN NGA PROJEKTI PËR DISA SHTESA DHE NDRYSHIME NË VKM NR. 535, DATË 13.9.2023 “PËR SHPRONËSIMIN, PËR INTERES PUBLIK, TË PRONARIT TË PASURISË SË PALUAJTSHME, PRONË PRIVATE, QË PREKET NGA REALIZIMI I PROJEKTIT ‘IMPIANTI I TRAJTIMIT TË UJËRAVE TË NDOTURA HIMARË DHE LARGIMI I UJËRAVE TË TRAJTUARA NË DET PËR ITUN HIMARË’”

